সাধারণ মানুষের আস্থার গণমাধ্যম যুগান্তর: উপজেলা চেয়ারম্যান দুলু
নওগাঁর রাণীনগর উপজেলা পরিষদ চেয়ারম্যান বীর মুক্তিযোদ্ধা আব্দুর রউফ দুলু বলেছেন, সাধারণ মানুষের আস্থার গণমাধ্যম দৈনিক যুগান্তর পত্রিকা। সত্যের সন্ধানে নির্ভীক স্লোগানে জন্মলগ্ন থেকেই যুগান্তর সব সময় বস্তুনিষ্ঠ ও সত্য সংবাদ প্রকাশ করে সাহসিকতার পরিচয় দিয়ে আসছে। আর সেজন্যই পাঠকের মন জয় করে নিয়েছে যুগান্তর।







বুধবার দৈনিক যুগান্তর পত্রিকার দুই যুগে পদার্পণ উপলক্ষে রাণীনগর উপজেলায় এক অনুষ্ঠানে প্রধান অতিথির বক্তব্যে তিনি এসব কথা বলেন।




চেয়ারম্যান দুলু বলেন, যুগান্তর একটি সাহসী পত্রিকা। সত্য প্রকাশে কখনো কারো কাছে মাথা নত করে না। আর মুক্তিযুদ্ধের চেতনা, গণতন্ত্র ও আইনের শাসন প্রতিষ্ঠায় সাহসের সঙ্গে এই পত্রিকা তার দায়িত্ব পালন করে চলেছে। এ জন্য পত্রিকাটি সর্বমহলে ব্যাপকভাবে প্রশংসিত হয়েছে। আর এভাবেই ২৩ বছর পেরিয়ে ২৪ বছরে পা রাখল যুগান্তর।
যুগান্তরের সফলতা কামনা করে তিনি বলেন, আগামীতেও যুগান্তরের বস্তুনিষ্ঠ সংবাদ প্রকাশের ধারা অব্যাহত থাকুক।
উপজেলা স্বজন সমাবেশের আয়োজনে যুগান্তরের প্রতিষ্ঠাবার্ষিকী উদযাপন উপলক্ষে বুধবার দুপুর ১২টায় রাণীনগর উপজেলা প্রেস ক্লাব কার্যালয়ে কেক কাটা, র্যা লি ও আলোচনা সভা অনুষ্ঠিত হয়। 
যুগান্তরের রাণীনগর উপজেলা প্রতিনিধি সুকমল কুমার প্রামাণিকের সভাপতিত্বে ও উপজেলা স্বজন সমাবেশের যুগ্ম আহ্বায়ক মো. সবুজ খানের সঞ্চালনায় অনুষ্ঠানে বিশেষ অতিথি হিসেবে বক্তব্য রাখেন- রাণীনগর উপজেলা নির্বাহী কর্মকর্তা শাহাদাত হুসেইন, রাণীনগর থানার ওসি আবুল কালাম আজাদ, জেলা পরিষদ সদস্য জাকির হোসেন, সদর ইউপি চেয়ারম্যান চন্দনা শারমিন রুমকি, বীর মুক্তিযোদ্ধা চয়েন উদ্দিন সরকার।
অন্যদের মধ্যে বক্তব্য দেন- রাণীনগর উপজেলা স্বজন সমাবেশের আহ্বায়ক মো. কবির, রাণীনগর উপজেলা প্রেস ক্লাবের উপদেষ্টা চৌধুরী মুরাদ হোসেন, সহ-সভাপতি আব্দুল মালেক, কোষাধ্যক্ষ বুলেট হোসেন, প্রচার সম্পাদক সাইদুল ইসলাম, সদস্য বিকাশ চন্দ্র প্রামাণিকসহ অনেকেই।
এছাড়া প্রতিষ্ঠাবার্ষিকী উদযাপন অনুষ্ঠানে রাণীনগর উপজেলা স্বজন সমাবেশের আহ্বায়ক কমিটির সব নেতা ও সদস্যসহ শিক্ষক-শিক্ষার্থী এবং সুধীজন উপস্থিত ছিলেন।

নওগাঁর রাণীনগর উপজেলা পরিষদ চেয়ারম্যান বীর মুক্তিযোদ্ধা আব্দুর রউফ দুলু বলেছেন, সাধারণ মানুষের আস্থার গণমাধ্যম দৈনিক যুগান্তর পত্রিকা। সত্যের সন্ধানে নির্ভীক স্লোগানে জন্মলগ্ন থেকেই যুগান্তর সব সময় বস্তুনিষ্ঠ ও সত্য সংবাদ প্রকাশ করে সাহসিকতার পরিচয় দিয়ে আসছে। আর সেজন্যই পাঠকের মন জয় করে নিয়েছে যুগান্তর।